เมื่อวานนี้ ผมมีอะไรกับแฟน พอถึงจุดที่จะสอดใส่ ผมจึงนำถุงยางออกมาแต่ใส่ผิดด้าน ตอนนั้นก็เพิ่งเห็นว่าเปื้อนน้ำหล่อลื่น แต่ลืมฉุกคิดและกลับด้านใส่ใหม่ทั้งๆที่เปื้อนน้ำหล่อลื่น แต่วันนั่นเป็นวันปลอดภัยวันที่6ของแฟน จะมีโอกาสท้องมากน้อยเพียงใดครับ
สวัสดีค่ะ หากใส่ถุงยางอนามัยผิดด้าน แล้วนำกลับมาใส่ใหม่ ก็อาจมีผลทำให้ประสิทธิภาพของถุงยางลดลงไปได้ ส่วนการที่ถุงยางอนามัยเปื้อนน้ำหล่อลื่นนั้น ไม่ได้ทำให้โอกาสในการตั้งครรภ์เพิ่มมากขึ้น เพราะโดยปกติในน้ำหล่อลื่นจะไม่ได้มีตัวอสุจิอยู่ค่ะอย่างไรก็ตาม หากวันที่มีเพศสัมพันธ์ คือวันที่ 6 นับจากวันแรกที่มีประจำเดือนมา ก็ยังถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก แม้จะไม่ได้ใส่ถุงยางอนามัยก็ตามค่ะหากจะมีเพศสัมพันธ์บ่อยๆ และยังไม่พร้องที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ